**Damir Muratuly Yryspajev** (synt. **Muqangalijev**; kaz. Дамир Мұратұлы Ырыспаев (Мұқанғалиев), *Damir Mūratūly Yryspaev (Mūqanǵalıev)*; ven. Дамир Муратович Рыспаев (Мухангалиев), *Damir Muratovitš Ryspajev (Muhangalijev)*; s. 25. huhtikuuta 1995 Öskemen, Kazakstan) on kazakstanilainen jääkiekkoilija, joka pelaa Kazakstanin mestaruusarjaa Nomad Astanassa. Hän on pelipaikaltaan hyökkääjä, mutta osaa pelata myös puolustajana. Yryspajev laukoo oikealta. Hänet on tunnettu pelityyliltään tappelijana. Yryspajev sai elokuussa 2016 harjoitusottelussa kiinalaista KHL-joukkue Kunlun Red Staria vastaan pelatun ottelun väkivaltaisuuksiensa vuoksi elinikäisen pelikiellon KHL:ään 18. elokuuta 2016, joka kuitenkin peruttiin 26. joulukuuta 2017

Ura
---

### Seuraura

Yryspajev on Torpedo Ust-Kamenogorskin kasvatti. Hän pelasi ensimmäiset miesten pelinsä kuitenkin vain 16-vuotiaana Barys Astanan kakkosjoukkueessa Kazakstanin mestaruussarjassa kaudella 2011–2012. Kaudeksi 2012–2013 Yryspajev siirtyi Venäjän nuorten sarja MHL:n kazakstanilaisjoukkue Snežnyje Barsy Astanaan. Hän sijoittui 119 minuutillaan sarjan jäähypörssissä yhdeksänneksi. Kaudesta 2013–2014 Yryspajev pelasi noin puolet Kazakstanin mestaruussarjan Berkut Karagandassa. Hän jakoi sarjan jäähypörssin viidennen sijan Arlan Kokshetaun Daniel Hančákin kanssa 97 minuutillaan.

Kaudella 2014–2015 Yryspajev nousi Barys Astanan KHL-joukkueeseen, jossa hän pelasi seitsemän runkosarjaottelua ilman tehopisteitä ja keräten jopa 83 jäähyminuuttia. Yryspajev pelasi kauden aikana miesten pelejä myös kuuden ottelun verran Kazakstanin mestaruussarjan Nomad Astanassa. Hän tappeli KHL:n puolella lähes aina jäälle päästyään entisenä NHL-tappelijana tunnetun Barysin päävalmentaja Andrei Nazarovin alaisuudessa. Kaudella 2015–2016 Yryspajev palasi taas tuttuun pelityyliinsä, kun Nazarov palasi joukkueen luotsiksi erotetun Erlan Sagymbajevin tilalle lokakuussa 2015. Yryspajev keräsi 16 runkosarjaottelussa peräti 111 jäähyminuuttia. Hän vahvisti kevätkaudella taas myös Nomadia.

8. elokuuta 2016 Barys Astanan Kazakstanin presidentin cupissa pelatussa harjoitusottelussa KHL:n kiinalaista laajennusjoukkue Kunlun Red Staria vastaan Yryspajev syyllistyi jo ottelun kolmannella minuutilla poikkeukselliseen ylilyöntiin tyrmättyään ensin Tomáš Marcinkon nyrkillä jäänpintaan. Marcinko sai tilanteesta aivotärähdyksen. Tämän jälkeen Yryspajev hyökkäsi muiden jäällä olleiden Kunlunin pelaajien, Vitali Zotovin, Aleksandr Mikulovitšin ja Rudi Yingin kimppuun. Sitten hän yritti lyödä vielä vastustajan vaihtoaitioissa olleita pelaajia, kunnes tuomarit saivat Yryspajevin rauhoitettua. Myös muita jäällä olleita Barysin pelaajia haki tappelua. Kunlunin päävalmentaja Vladimir Jurzinov Jr. päätti kuitenkin käskeä joukkueensa pukukoppiin ja keskeyttää ottelun Barysin pelaajien väkivaltaisuuden vuoksi. Kunlun tuomittiin häviämään ottelu lukemin 0–5. Seuraavana päivänä KHL asetti Yryspajevin pelikieltoon toistaiseksi. Kunlunin toimitusjohtaja Vladimir Kretšin kertoi seuran tekevän tilanteesta tutkintapyynnön Kazakstanin poliisille. 18. elokuuta 2016 KHL päätti asettaa Yryspajevin elinikäiseen pelikieltoon liigassa.

Yryspajev palasi kaudeksi 2016–2017 Nomad Astanaan. Hän voitti kauden päätteeksi Kazakstanin-mestaruuden.

Yryspajevin KHL-pelikielto kumottiin 26. joulukuuta 2017. Hän solmi vuoden 2017 lopussa kauden loppuun ulottuvan sopimuksen Barys Astanan kanssa. 

### Maajoukkueura

Yryspajev pelasi alle 20-vuotiaiden IB-divisioonan MM-kilpailuissa vuonna 2015 voittaen kultaa sekä alle 18-vuotiaiden IB-divisioonan MM-kilpailuissa vuonna 2013 voittaen kultaa. Hänet nimettiin myös Kazakstanin vuoden 2016 miesten MM-joukkueeseen, mutta Yryspajevin kisapassia ei lopulta kuitenkaan leimattu.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Barys Astana-2 | Kazakstan | 23 | 0 | 0 | 0 | 30 | - | - | - | - | - |
| 2012–2013 | Snežnyje Barsy Astana | MHL | 47 | 0 | 0 | 0 | 119 | - | - | - | - | - | U18d1 B | 5 | 1 | 0 | 1 | 2 |
| 2013–2014 | Snežnyje Barsy Astana | MHL | 14 | 1 | 0 | 1 | 58 | - | - | - | - | - |
|  | Berkut Karaganda | Kazakstan | 15 | 0 | 0 | 0 | 97 | 3 | 0 | 0 | 0 | 16 |
| 2014–2015 | Barys Astana | KHL | 7 | 0 | 0 | 0 | 83 | - | - | - | - | - | JMMd1 B | 5 | 0 | 0 | 0 | 0 |
|  | Nomad Astana | Kazakstan | 6 | 0 | 0 | 0 | 2 | - | - | - | - | - |
|  | Snežnyje Barsy Astana | MHL | 1 | 0 | 0 | 0 | 2 | 1 | 0 | 0 | 0 | 2 |
| 2015–2016 | Barys Astana | KHL | 16 | 0 | 0 | 0 | 111 | - | - | - | - | - |
|  | Nomad Astana | Kazakstan | 12 | 0 | 1 | 1 | 12 | 2 | 0 | 0 | 0 | 25 |
|  | Snežnyje Barsy Astana | MHL | 3 | 0 | 1 | 1 | 10 | - | - | - | - | - |
| 2016–2017 | Nomad Astana | Kazakstan | 38 | 1 | 3 | 4 | 41 | 13 | 0 | 2 | 2 | 4 |
| 2 kautta | yhteensä | KHL | 23 | 0 | 0 | 0 | 194 | - | - | - | - | - |
| 5 kautta | yhteensä | Kazakstan | 94 | 1 | 4 | 5 | 182 | 18 | 0 | 2 | 2 | 45 |

Lähteet
-------

* Damir Yryspajev The Internet Hockey Databasessa (englanniksi)
* Damir Yryspajev *Elite Prospects*. Everysport Media Group AB.  (englanniksi)

### Viitteet

1. 1 2  Seppä, Petri: KHL:n tappelijan rinnalla kalpenevat kovimmatkin NHL-karjut – kauden käsittämätön saldo 52 jäähyminuuttia per pelattu minuutti! *is.fi*.  1.2.2016. Sanoma Media Finland Oy. Viitattu 14.2.2016.
2. 1 2  Salminen, Solmu: Raivokohtaus ajoi KHL-joukkueen pakoon kaukalosta - liiga jysäytti hakkaajalle ikuisen pelikiellon *iltalehti.fi*.  18.8.2016. Alma Media Suomi Oy. Viitattu 19.8.2016.
3. ↑
4. 1 2 3 4  Damir Yryspajev *Elite Prospects*. Everysport Media Group AB.  (englanniksi)
5. ↑  Seppä, Petri: KHL:n "suomalaisjoukkueen" ottelu päättyi kaoottisissa tunnelmissa – vastustaja sekosi täysin *is.fi*.  8.8.2016. Sanoma Media Finland Oy. Viitattu 12.8.2016.
6. ↑  KHL-joukkueelta täysin sekopäistä toimintaa – suomalaispuolustaja jakoi kuvastavan videon *suomikiekko.com*.  8.8.2016. Nordic Sport Media. Viitattu 12.8.2016.
7. ↑  Hattunen, Sasha: Rajusti riehunut KHL-gooni joutuu vastuuseen raivokohtauksestaan - pitkä pelikielto ja rikosilmoitus *iltalehti.fi*.  9.8.2016. Alma Media Suomi Oy. Viitattu 12.8.2016.
8. ↑  Pelätty sikailija sai yhden kiekkohistorian kovimmista rangaistuksista – palaa pian pelaamaan KHL:ään? *Ilta-Sanomat*.  26.12.2017. Viitattu 26.12.2017.
9. ↑  Rymistelijöitä ja pohjoisamerikkalaisia - Kazakstanin joukkue kisoihin nimetty *Jatkoaika.com*.  4.5.2016. Jatkoaika r.y. Viitattu 12.8.2016.